โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ระบุ มาตรการรณรงค์ อยู่บ้านหยุดเชื้อเพื่อชาติ ยังพบมีผู้ติดเชื้อภายในบ้านเพิ่มขึ้น
โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ระบุ มาตรการรณรงค์ อยู่บ้านหยุดเชื้อเพื่อชาติ ยังพบมีผู้ติดเชื้อภายในบ้านเพิ่มขึ้นนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โควิด-19 ว่า จำนวนผู้ติดเชื้อรายใหม่วันนี้ 120 ราย ผู้ติดเชื้อเฉลี่ยสะสม 1,771 รายเสียชีวิต 12 คน แม้ผู้ติดเชื้อจะน้อยลง แต่ก็ยังอยู่ในระดับที่ไม่น่าพอใจ ส่วนใหญ่อยู่ในพื้นที่กรุงเทพฯ 43 คน สมุทรปราการ 23 คน และยังคงมีประวัติสัมผัสกับผู้ที่กลับจากสนามมวย และไปสถานบันเทิง ขณะที่มาตรการรณรงค์ อยู่บ้าน หยุดเชื้อเพื่อชาติ ยังมีผู้ติดเชื้อในบ้านเดียวกันจำนวนมาก แสดงให้เห็นว่าการเว้นระยะห่างระหว่างกันยังไม่เพียงพอ และแม้จะอยู่บ้านเดียวกันก็ยังคงต้องออกจากบ้านไปซื้อกับข้าว ดังนั้นการป้องกันโดยการกินร้อน ส่วนกลางส่วนตัว และสวมหน้ากากอนามัยตลอดเวลา ล้างมือบ่อยๆ ยังเป็นสิ่งจำเป็นที่ทุกคนจะต้องปฏิบัติจนกว่าสถานการณ์จะคลี่คลาย